गुलाब बारी

गुलाब बाड़ी (शाब्दिक अर्थ गुलाबों का बाग़) भारतीय राज्य उत्तर प्रदेश के अयोध्या जिले के फ़ैज़ाबाद में स्थित नवाब शुजाउद्दौला का मकबरा है। नवाब शुजाउदौला अवध (वर्तमान फ़ैज़ाबाद) के तीसरे नवाब थे।  यहाँ पर जल-फंवारों के निकट बड़ी मात्रा में विभिन्न प्रकार के गुलाब के फुल/पौधे देखने को मिलते हैं। इस स्मारक को प्राचीन स्मारक और पुरातत्व स्थल और अवशेष अधिनियम 1958 और प्राचीन स्मारक और पुरातत्व स्थल और अवशेष (संशोधन और सत्यापन) अधिनियम 2010 के तहत राष्ट्रीय महत्त्व का स्मारक घोषित किया जा चुका है।

 सन्दर्भ 

श्रेणी:अयोध्या ज़िले में पर्यटन आकर्षण